ຄະນະສະພາທຸລະກິດໄທ-ລາວ ເຂົ້າຢ້ຽມຢາມ ຜ-ຟຟລ
ໃນວັນທີ 12 ສິງຫາ 2022 ບໍລິສັດ ຜະລິດ-ໄຟຟ້າລາວ ມະຫາຊົນ (ຜ-ຟຟລ) ເປັນກຽດຕອນຮັບ ຄະນະສະພາທຸລະກິດໄທ-ລາວ ແລະ ສະມາຄົມນັກທຸລະກິດໄທໃນ ສປປ ລາວ
ເຊິ່ງນຳທີມໂດຍ ທ່ານ ກະວິນ ວິຣິຍາພານິດ ອັກຄະລາດຊະທູດທີ່ປຶກສາ (ຝ່າຍການຄ້າ) ປະຈຳນະຄອນຫຼວງວຽງຈັນ ແລະ ທ່ານ ປອ. ຈາຕຸລົງ ບຸນນາກ ປະທານສະພາທຸລະກິດໄທ-ລາວ ເພື່ອຢຽມຢ້າມ ພົບປະ ແລະ ແລກປ່ຽນຄວາມຮູ້ກ່ຽວກັບສະພາບການຄ້າລະຫວ່າງລາວ-ໄທ ທີ່ ສຳນັກງານໃຫຍ່ ຜ-ຟຟລ ໃຫ້ກຽດຕ້ອນຮັບໂດຍ ທ່ານ ວັນແສງ ວັນນະວົງ ຮັກສາການຜູ້ອຳນວຍການໃຫຍ່ ຜ-ຟຟລ, ໃນການຢ້ຽມຢາມ ແລະ ພົບປະຄັ້ງນີ້ ແມ່ນເຕັມໄປດ້ວຍບັນຍາກາດທີ່ອົບອຸ່ນ ແລະ ການໃຫ້ຄວາມສົນໃຈຂອງແຂກ ຕໍ່ກັບ ການດໍາເນີນທຸລະກິດ ຂອງ ຜ-ຟຟລ ທັງນີ້ກໍ່ເພື່ອເປັນການເສີມສ້າງສາຍພົວພັນໃນດ້ານການຮ່ວມທຸລະກິດນຳກັນໃນອະນາຄົດ.
ພະລັງງານທີ່ຍືນຍົງສຳລັບຊາດ